text: Ny domkirkeplads i Ribe
  14 oktober 2011 kl. 17.22
  Borgmester Johnny Søtrup (V) tog fredag det første spadestik til en ny domkirkeplads i Ribe.
  I dag er domkirkepladsen en hullet parkeringsplads, men med en investering på 40 millioner kroner skal den omdannes til en fornem plads, der forbinder domkirken med de små gader i den gamle by.
  Ambitionen er at fortælle byens historie og skabe et mødested for byens borgere.
  Realdania står bag projektet.
  